Na temelju članka 69. Zakona o igrama na sreću (Narodne novine 87/09, 35/13, 158/13, 41/14, 143/14) i Pravilnika o priređivanju nagradnih igara (Narodne novine 08/10) KAUFMANN I HOFMANN d.o.o., Jankomir 33, Zagreb (dalje u tekstu: Priređivač) donosi:

PRAVILA NAGRADNE IGRE

“Shopping putovnica"

Članak 1.

PRIREĐIVAČ

Priređivač nagradne igre je KAUFMANN I HOFMANN d.o.o., Jankomir 33, Zagreb, OIB 36528252072.

Članak 2.

TRAJANJE I SVRHA NAGRADNE IGRE

Ovim pravilima Priređivač definira sudjelovanje u nagradnoj igri pod nazivom **“Shopping putovnica"** (dalje u tekstu: nagradna igra), u cilju promidžbe trgovačkog centra City Center one Split te unaprjeđenja prodaje. Nagradna igra počinje 04.07.2022. i traje do 21.08.2022., a odvija se na svim prodajnim mjestima unutar trgovačkog centra City Center one Split.

Članak 3.

UVJETI ZA SUDJELOVANJE U NAGRADNOJ IGRI

Pravo sudjelovanja u nagradnoj igri imaju sve fizičke, punoljetne osobe, koje imaju prebivalište u Republici Hrvatskoj, a koji u proteklih godinu dana nisu osvojili nagradu u bilo kojoj od nagradnih igara Priređivača (City Center one Zagreb East, Zagreb West i Split), osim radnika tvrtke Priređivača, povezanih društava i svih trgovačkih društava koja su surađivala u pripremi ove nagradne igre kao i članova njihovih užih obitelji (roditelji, supružnici, djeca).

Sudjelovanje u nagradnoj igri kupac ostvaruje:

* za svakih 100 (slovima: sto) kuna potrošenih u City Centeru one Split i predočenjem računa ostvarenih u periodu 04.07. do 21.08.2022., kupac na Mjestu za informacije City Centera one Split dobiva 1 (slovima: jedan) žig, kojim popunjava letak Shopping putovnicu. Računi se mogu zbrajati kako bi se ostvarilo pravo sudjelovanja u nagradnoj igri. Svaki račun može biti iskorišten samo jedanput te se isti poništava žigom na Mjestu za informacije.
* Priređivač će na određene dane i datume omogućiti dvostruke žigove po jednom računu ili ukupno zbrojenom iznosu od 100 kuna i više
* sakupljanjem 6 (slovima: šest) žigova u letku Shopping putovnica ostvaruje se pravo na sudjelovanje u izvlačenju tjedne nagrade i glavne nagrade.
* nakon prikupljanja žigova, letak Shopping putovnicu potrebno je popuniti točnim osobnim podacima: ime i prezime, adresa (ulica, mjesto i poštanski broj), broj mobitela.
* pravilno ispunjeni letak Shopping putovnicu potrebno je ubaciti u za to naznačenu kutiju u City Centeru one Split. Kupac može sudjelovati više puta u nagradnoj igri. Dobitnici tjednih nagrada također ulaze u izbor i za glavnu nagradu.

Originalne račune, kao dokaze o kupovini, potrebno je sačuvati do kraja nagradne igre te predočiti pri podizanju nagrade. Svaki sudionik nagradne igre može sudjelovati s neograničenim brojem ispunjenih letaka Shopping putovnica.

Članak 4.

NAGRADNI FOND

Nagradni fond uključuje:

GLAVNA NAGRADA:

* + poklon bonovi za kupovinu u City Centeru one East, West i Split u iznosu 20.000 kuna

7 x TJEDNA NAGRADA:

* + poklon bonovi za kupovinu u City Centeru one East, West i Split u iznosu 2.000 kuna

Ukupan nagradni fond iznosi 34.000 (slovima: tridesetčetiritisuće) kn, a priređivač se obavezuje pet posto (5%) utvrđene vrijednosti nagradnog fonda uplatiti u korist Crvenog križa Republike Hrvatske.

Nagrada nije zamjenjiva za novac, niti se može zahtijevati financijski povrat po bilo kojoj osnovi. Dobitnik nema pravo zahtijevati drugačije nagrade ili u većim iznosima, od ovih pravilima utvrđenih iznosa. Priređivač će predati nagradu dobitniku uz primopredajni zapisnik.

Članak 5.

IZVLAČENJE

Sve ispravne popunjene prijave ulaze u izvlačenje. Izvlačenje će se odvijati slučajnim odabirom letka (Shopping putovnice) iz nagradne kutije. Izvlačenje dobitnika nagrade održati će se u City Centeru one Split, Vukovarska 207. Izvlačenje će nadzirati tročlana Komisija. Tijekom izvlačenja imena dobitnika nagrada, sačinit će se zapisnik koji će sadržavati: mjesto i vrijeme izvlačenja, klasu, urudžbeni broj i datum odobrenja nagradne igre, datum i naziv elektroničkog medija u kojem su pravila nagradne igre objavljena, ime i prezime i adresu članova komisije, način izvlačenja dobitnika, ime i prezime, adresa i broj mobitela dobitnika te naziv i vrijednost nagrade dobitnika. Zapisnik potpisan od svih članova komisije priređivač dostavlja Ministarstvu financija u roku 8 dana od preuzimanja nagrada od strane dobitnika.

Izvlačenje dobitnika tjedne nagrade 1. će se održati 11.07.2022. **u 11 h.**

Izvlačenje dobitnika tjedne nagrade 2. će se održati 18.07.2022. **u 11 h.**

Izvlačenje dobitnika tjedne nagrade 3. će se održati 25.07.2022. **u 11 h.**

Izvlačenje dobitnika tjedne nagrade 4. će se održati 01.08.2022. **u 11 h.**

Izvlačenje dobitnika tjedne nagrade 5. će se održati 08.08.2022. **u 11 h.**

Izvlačenje dobitnika tjedne nagrade 6. će se održati iznimno u utorak, **16.08.2022. u 11 h.**

Izvlačenje dobitnika tjedne nagrade 7. će se održati 22.08.2022. **u 11 h.**

Izvlačenje dobitnika glavne nagrade će se održati **22.08.2022. u 11 h.**

Obavezno će se provjeriti jesu li ispunjeni uvjeti iz članka 3. ovog pravilnika. Izvučeni dobitnik koji ne ispunjava uvjete iz članka 3. ovog pravilnika, neće se javno objavljivati, njegovi podaci će biti posebno pohranjeni i zapisnički utvrđeni te će se izvlačenje dobitnika nastaviti, odnosno ponovno održati kako bi se izvukla osoba koja ispunjava sve uvjete navedene u članku 3. ovog pravilnika.

Članak 6.

OBJAVA REZULTATA IZVLAČENJA

Ime i prezime dobitnika nagradne igre bit će objavljeno na Internet stranici Priređivača nagradne igre [www.citycenterone.hr](http://www.citycenterone.hr).

Dobitnik nagrade bit će obaviješten pozivom ili SMS porukom o dobitku nagrade u roku od 1 (jednog) dana od dana izvlačenja.

Sudjelovanjem u natječaju sudionici prihvaćaju pravila navedena u ovom Pravilniku i dozvoljavaju da se njihovi podaci iz prijave mogu objaviti na internet stranicama [www.citycenterone.hr](http://www.citycenterone.hr). Prihvaćanjem ovih Pravila i predajom svoje prijave u natječaj, Sudionici su suglasni da bezuvjetno i bez naknade prenose sva svoja autorska prava vezana za sudjelovanje u ovom natječaju na Priređivača.

Članak 7.

PRAVO SUDJELOVANJA

Pravo sudjelovanja u nagradnoj igri imaju sve fizičke, punoljetne osobe, koje imaju prebivalište u Republici Hrvatskoj, a koji u proteklih godinu dana nisu osvojili nagradu u bilo kojoj od nagradnih igara Priređivača (City Center one Zagreb East, Zagreb West i Split), osim radnika tvrtke Priređivača, povezanih društava i svih trgovačkih društava koja su surađivala u pripremi ove nagradne igre kao i članova njihovih užih obitelji (roditelji, supružnici, djeca).

Članak 8.

NAČIN PREUZIMANJA NAGRADA

Dobitnik će o dobitku biti obaviješten u roku od jednog (1) dana od izvlačenja. U slučaju da Priređivač nagradne igre nije uspio kontaktirati dobitnika nagrade, pokušat će ga kontaktirati u roku od pet (5) dana od nagradnog izvlačenja na broj mobitela. Dobitnik mora preuzeti nagradu u roku od trideset (30) dana od dana primitka pisane obavijesti o dobivenoj nagradi. Ako dobitnik nagradu ne podigne u tom roku, bit će ponovno obaviješten i nagradu će moći podignuti u naknadnom roku od osam (8) dana od dana primitka dodatne obavijesti. S nagradama koje ne budu realizirane postupit će se u skladu sa Zakonom o igrama na sreću (Narodne novine 87/09, 35/13, 158/13, 41/14, 143/14) i Pravilnikom o priređivanju nagradnih igara (Narodne novine 08/10).

Članak 9.

IDENTIFIKACIJA DOBITNIKA NAGRADA

Dobitnik je dužan svoj identitet, prilikom preuzimanja nagrada, potvrditi vlastitom osobnom iskaznicom.

Članak 10.

NAČIN UPOZNAVANJA S PRAVILIMA NAGRADNE IGRE

Sudionici nagradne igre bit će upoznati s pravilima nagradne igre putem objave na Internet stranici Priređivača nagradne igre na [www.citycenterone.hr](http://www.citycenterone.hr) dana **04.07.2022.** Sudjelovanjem u ovoj nagradnoj igri sudionici prihvaćaju obveze iz pravila nagradne igre.

Članak 11.

RJEŠAVANJE SPORA

U slučaju spora između priređivača i sudionika nagradne igre **“Shopping putovnica"** nadležan je Općinski sud u Zagrebu.

Članak 12.

POGREŠNE I NEREGULARNE PRIJAVE

Pogrešne i nepotpune prijave nevažeće su i ne daju vlasniku pravo ni na kakvu nagradu. Ni u kom slučaju neće biti podijeljen veći broj nagrada od specificirane količine iz članka 5. ovih pravila. Priređivač nagradne igre ne snosi nikakvu odgovornost za zakašnjele, izgubljene ili krivo upućene prijave.

Članak 13.

MOGUĆNOST PREKIDA NAGRADNE IGRE

Nagradna igra može se prekinuti samo u slučaju da nastupe okolnosti za koje priređivač nije odgovoran, odnosno koje nije mogao spriječiti, otkloniti ili izbjeći. Sudionici će o prekidu nagradne igre biti obaviješteni putem web stranice [www.citycenterone.hr](http://www.citycenterone.hr).

Članak 14.

VALJANOST PRAVILA NAGRADNE IGRE

Ova pravila primjenjuju se nakon što Ministarstvo financija RH na njih izda odobrenje, a vrijede sve do završetka nagradne igre.

KLASA:

URBROJ:

Zagreb, 10. lipnja 2022.

PRILOG 1 – OBAVIJEST O OBRADI OSOBNIH PODATAKA

**Voditelj obrade: KAUFMANN I HOFMANN d.o.o., Jankomir 33, Zagreb**

**Koji podaci se prikupljaju i zašto?** U sklopu prijave za nagradnu igru prikupljamo ime i prezime, adresu te broj mobitela svakog od sudionika. Prikupljene podatke koristimo isključivo u svrhu organizacije i provođenja nagradne igre, budući da su nam oni nužni za objavu rezultata nagradne igre te za kontaktiranje dobitnika/ce. Ako nisu dani svi zatraženi podaci, osoba nema pravo sudjelovanja u nagradnoj igri. Nakon odabira dobitnika nagradne igre, prikupljamo ime i prezime dobitnika te provjeravamo njihovu točnost. Prilikom preuzimanja nagrade, vrši se uvid u osobnu iskaznicu dobitnika te se prikuplja potpis preuzimatelja. Prikupljene podatke koristimo isključivo u svrhu izvršenja obveze definirane nagradnom igrom budući da su nam oni potrebni za identifikaciju dobitnika i utvrđivanja ispunjavanja pravila nagradne igre te dodjelu nagrade. Provođenjem nagradne igre priređivač ujedno ostvaruje svrhe promoviranja svojih aktivnosti, proizvoda i usluga te unapređenja svog poslovanja. Pravna osnova jesu pripremne radnje poduzete na zahtjev dobitnika/ce, odnosno, izvršenje naše obveze (ugovora) prema dobitniku/ci.

**Tko ima pristup vašim podacima i koliko dugo ih čuvamo?** Uvid u objavu o konačnim dobitnicima mogu imati svi posjetitelji web stranice City Centera one Split, na kojoj je postavljena objava o proglašenju dobitnika nagradne igre. Pristup ostalim podacima dobitnika imaju samo za to ovlaštene osobe priređivača natječaja (točnije, odgovorne osobe i nadležni (marketing, računovodstvo, IT i pravni) odjeli Kaufmann i Hofmann d.o.o. Podatke dostavljene u sklopu nagradne igre čuvamo za interne potrebe za vrijeme koje je potrebno za (i) rješavanje eventualnih pritužbi nakon provedene nagradne igre (do maksimalno 4 mjeseca). U svakom slučaju, poduzimamo sve odgovarajuće mjere zaštite povjerljivosti i sigurnosti osobnih podataka, a posebice da je pristup podacima strogo ograničen na osobe ovlaštene obrađivati podatke za navedene svrhe.

**Vaša prava i kontaktni podaci**

• Pravo na pristup informacijama: imate pravo dobiti potvrdu o obradi vaših osobnih podataka (uključujući kopiju tih podataka) te dodatne informacije o obradi vaših podataka i vašim pravima.

• Pravo na brisanje: ako su ispunjeni uvjete predviđeni propisima (npr. ako podaci više nisu nužni u odnosu na svrhe za koje su obrađivani), imate pravo ishoditi, bez nepotrebnog odgađanja, brisanje svojih osobnih podataka. Ako ipak postoji zakonit razlog za daljnju obradu podataka, o tome ćemo vas detaljno informirati u sklopu odgovora na vaš zahtjev.

• Pravo na ispravak: ako su vaši podaci netočni ili nepotpuni, imate pravo ishoditi ispravak odnosno dopunu tih podataka.

• Pravo na ograničenje obrade: ako su ispunjeni uvjete predviđeni propisima (npr. ako smatrate da obrada nije zakonita, ali ne želite da vas brišemo iz baze podataka), imate pravi ishoditi ograničenje obrade vaših podataka.

• Pravo na prigovor: kada vaše podatke obrađujemo na temelju legitimnog interesa (kao u slučaju čuvanja odnosno držanja objavljenih podataka u marketinške svrhe), imate pravo prigovoriti obradi svojih podataka. U slučaju takvog prigovora nećemo dalje obrađivati vaše osobne podatke, osim u slučaju da dokažemo da postoje uvjerljivi legitimni razlozi za obradu koji nadilaze vaše interese ili ako je to potrebno radi ostvarivanja ili obrane naših pravnih zahtjeva.

• Pravo na prenosivost: u mjeri u kojoj se obrada provodi automatiziranim putem, imate pravo svoje osobne podatke zaprimiti u strukturiranom, uobičajeno upotrebljavanom i strojno čitljivom formatu i prenijeti ih drugom pružatelju usluga. Ako je to tehnički izvedivo, imate pravo na izravni prijenos podataka od nas drugome voditelju obrade.

Kontakt za ostvarivanje prava: marketing@citycenterone.hr. Također, u svakom trenutku imate pravo podnijeti pritužbu u vezi obrade svojih osobnih podataka Agenciji za zaštiti osobnih podataka, Martićeva ulica 14, 10 000 Zagreb.